הוועדה המסדרת, כנסת 23, פרוטוקול מספר 38, 2020-05-27 09:00

איתן גינזבורג: בוקר טוב לכולם, אני מתכבד לפתוח את הישיבה.

איתן גינזבורג: סדר היום עוסק בהרכבת הוועדות וקביעת מספרי סגנים ליושב-ראש הכנסת.

איתן גינזבורג: אנחנו נקרא את ההצעה בדבר הרכב הוועדות הקבועות ויושבי הראש שלהן, כפי שסוכם בין הסיעות.

איתן גינזבורג: אני אתחיל למנות את חברי הוועדה, ואז נצביע בהצבעה אחת על כל הוועדות.

איתן גינזבורג: ועדת הכנסת תמנה 17 חברים: סיעת הליכוד – חמישה חברים: אופיר כץ, מיקי מכלוף זוהר, מאי גולן, טלי פלוסקוב ועוזי דיין; סיעת יש עתיד-תל"ם – שני חברים: אלעזר שטרן ובועז טופורובסקי; סיעת הרשימה המשותפת –שני חברים, כאשר השמות יועברו בהמשך; כחול לבן - ארבעה חברים: איתן גינזבורג, ועוד שלושה; סיעת ש"ס – חבר אחד: מיכאל מלכיאלי; יהדות התורה – חבר אחד; ישראל-ביתנו – חבר אחד; ימינה – חבר אחד: מתן כהנא.

איתן גינזבורג: מוצע כי יושב-ראש הוועדה יהיה חבר הכנסת איתן גינזבורג.

איתן גינזבורג: ועדת הכספים תמנה 17 חברים: סיעת הליכוד – חמישה חברים: ניר ברקת, אופיר כץ, קרן ברק, מיכל שיר וקטי שטרית; סיעת יש עתיד-תל"ם –שני חברים: מיקי לוי ורם בן ברק; סיעת הרשימה המשותפת –שלושה חברים; כחול לבן – שני חברים, כאשר על חשבון כחול לבן יהיה שלמה קרעי; ש"ס – חבר אחד: ינון אזולאי; יהדות התורה – חבר אחד: משה גפני; ישראל-ביתנו –חבר אחד; ימינה – חבר אחד: בצלאל סמוטריץ'; העבודה – חבר אחד.

איתן גינזבורג: מוצע כי יושב-ראש הוועדה יהיה חבר הכנסת משה גפני.

איתן גינזבורג: ועדת הכלכלה תמנה 15 חברים: סיעת הליכוד – ארבעה חברים: דוד ביטן, קרן ברק, מאי גולן ושרן השכל; יש עתיד-תל"ם – שני חברים: בועז טופורובסקי ועידן רול; הרשימה המשותפת – שני חברים; כחול לבן – שני חברים; ש"ס – חבר אחד: יעקב מרגי; יהדות התורה –חבר אחד; ישראל-ביתנו – חבר אחד; ימינה – חבר אחד: מתן כהנא; מרצ – חברה אחת: תמר זנדברג.

איתן גינזבורג: מוצע כי יושב ראש הוועדה יהיה חבר הכנסת יעקב מרגי.

איתן גינזבורג: ועדת החוץ והביטחון תמנה 17 חברים: סיעת הליכוד – שישה חברים: גדעון סער, ניר ברקת, אבי דיכטר, מיקי מכלוף זוהר, שרן השכל ועוזי דיין; יש עתיד-תל"ם – שלושה חברים: משה יעלון, אורנה ברביבאי ואלעזר שטרן; סיעת כחול לבן – שני חברים: איתן גינזבורג, ועוד חבר; ש"ס – חבר אחד: מיכאל מלכיאלי; יהדות התורה – חבר אחד; ישראל-ביתנו – חבר אחד; ימינה – חבר אחד: נפתלי בנט; מרצ – חבר אחד: ניצן הורוביץ; דרך ארץ – חבר אחד: צבי האוזר.

איתן גינזבורג: מוצע כי יושב-רש הוועדה יהיה צבי האוזר.

עפר שלח: יש סיכום שלפחות לאופוזיציה לכל חבר יהיה ממלא מקום.

איתן גינזבורג: אני צריך את השמות שלהם.

מאיר כהן: העברנו.

מאיר כהן: יש 17 ממלאי מקום.

איתן גינזבורג: ממלאי מקום יובאו יותר מאוחר.

איתן גינזבורג: ועדת הפנים והגנת הסביבה תמנה 15 חברים: הליכוד – חמישה חברים: חוה אתי עטייה, קרן ברק, מיכל שיר, מאי גולן, ונציג נוסף; סיעת יש עתיד-תל"ם – שני חברים: ע'דיר כמאל מריח ורם בן ברק; הרשימה המשותפת –שלושה חברים; כחול לבן – שני חברים: מיקי חיימוביץ ואיתן גינזבורג; ש"ס – חבר אחד: משה ארבל; יהדות התורה – חבר אחד; ישראל-ביתנו – חבר אחד.

איתן גינזבורג: מוצע כי יושבת-ראש הוועדה תהיה חברת הכנסת מיקי חיימוביץ.

איתן גינזבורג: ועדת החוקה, חוק ומשפט תמנה 17 חברים: הליכוד – חמישה חברים: גדעון סער, שלמה קרעי, מיקי מכלוף זוהר, מאי גולן, ועוד נציג; סיעת יש עתיד-תל"ם – שני חברים: קארין אלהרר ויואב סגלוביץ'; המשותפת – שני חברים; כחול לבן –שני חברים; ש"ס – חבר אחד: מיכאל מלכיאלי; יהדות התורה – חבר אחד: יעקב אשר; ישראל-ביתנו – חבר אחד; ימינה – חברה אחת:

איתן גינזבורג: איילת שקד; העבודה – חבר אחד.

איתן גינזבורג: מרצ – חבר אחד: יאיר גולן.

איתן גינזבורג: מוצע כי יושב-ראש ראש הוועדה יהיה חבר הכנסת יעקב אשר.

איתן גינזבורג: ועדת העלייה, הקליטה והתפוצות תמנה תשעה חברים: מטעם סיעת הליכוד – שלושה חברים: דוד ביטן, טלי פלוסקוב, ועוד אחד; סיעת יש עתיד-תל"ם – שני חברים: יואל רזבוזוב ואנדרי קוז'ינוב; כחול לבן – חבר אחד; ש"ס – חבר אחד; ישראל-ביתנו – חבר אחד; דרך ארץ – חבר אחד; מוצע כי יושב-ראש הוועדה יהיה דוד ביטן.

איתן גינזבורג: ועדת החינוך, התרבות והספורט תמנה 15 חברים: הליכוד – ארבעה חברים: קטי שטרית, עוזי דיין, ועוד שני נציגים; יש עתיד-תל"ם –שני חברים: מאיר כהן ואורלי פרומן; הרשימה המשותפת – שלושה חברים; כחול לבן – רם שפע, וחבר נוסף; ש"ס – חבר אחד: משה אבוטבול; יהדות התורה – חבר אחד; סיעת העבודה – חבר אחד; סיעת מרצ – חבר אחד: ניצן הורוביץ.

איתן גינזבורג: מוצע כי יושב-ראש הוועדה יהיה חבר הכנסת רם שפע.

איתן גינזבורג: ועדת העבודה, הרווחה והבריאות תמנה 11 חברים: סיעת הליכוד – שלושה חברים: חיים כץ, אופיר כץ וחוה עטייה; סיעת יש עתיד-תל"ם – שני חברים: אורלי פרומן ועידן רול; הרשימה המשותפת – שני חברים.

איתן גינזבורג: כחול לבן – חבר אחד; ש"ס – חבר אחד: משה אבוטבול; יהדות התורה – חבר אחד; ימינה – חבר אחד: אופיר סופר.

איתן גינזבורג: מוצע כי יושב-ראש הוועדה יהיה חבר הכנסת חיים כץ.

איתן גינזבורג: הוועדה לענייני ביקורת המדינה תמנה 11 חברים: סיעת הליכוד – שלושה חברים: אופיר כץ, שלמה קרעי, ונציג נוסף; יש עתיד-תל"ם – חבר אחד: עפר שלח; מטעם הרשימה המשותפת – נציג אחד; תשב שם קארין אלהרר על חשבון הרשימה המשותפת.

איתן גינזבורג: כחול לבן – חבר אחד ; ש"ס – חבר אחד: יעקב מרגי; יהדות התורה – חבר אחד; ישראל-ביתנו – חבר אחד; ימינה – חבר אחד: מתן כהנא.

איתן גינזבורג: דרך ארץ – חבר אחד.

איתן גינזבורג: מוצע כי יושב-ראש הוועדה יהיה עפר שלח.

איתן גינזבורג: הוועדה לקידום מעמד האישה ולשוויון מגדרי תמנה 11 חברים: סיעת הליכוד – שלושה חברים: קרן ברק, יפעת שאשא-ביטון וקטי שטרית; יש עתיד-תל"ם – חבר אחד: ע'דיר כאמל מריח; המשותפת –חבר אחד; כחול לבן – שני חברים; ש"ס – חבר אחד; ישראל-ביתנו – חבר אחד; העבודה – חבר אחד.

איתן גינזבורג: מרצ - חברה אחת: תמר זנדברג.

איתן גינזבורג: עוד אין המלצה על היושב-ראש.

איתן גינזבורג: ועדת המדע והטכנולוגיה תמנה תשעה חברים: סיעת הליכוד – שלושה חברים: ניר ברקת, דוד ביטן ועוזי דיין; יש עתיד-תל"ם – חבר אחד: אנדרי קוז'ינוב; כחול לבן – חבר אחד: איתן גינזבורג; ש"ס –חבר אחד; יהדות התורה – חבר אחד; ישראל-ביתנו – חבר אחד; ימינה – חבר אחד.

איתן גינזבורג: מוצע שיושב הוועדה באופן זמני יהיה איתן גינזבורג.

איתן גינזבורג: אני עובר לוועדות המיוחדות.

איתן גינזבורג: אנחנו מציעים להקים ועדה מיוחדת למיגור הפשיעה בחברה הערבית שתעסוק בנושא מיגור הפשיעה והאלימות בחברה הערבית.

איתן גינזבורג: יכהנו שם 11 חברי כנסת, על פי ההרכב הבא: סיעת הליכוד – שלושה חברים: אבי דיכטר, מיכל שיר ועוזי דיין; יש עתיד-תל"ם – חבר אחד: ע'דיר כמאל מריח; המשותפת – שלושה חברים; כחול לבן – חבר אחד; ש"ס – חבר אחד; יהדות התורה – חבר אחד; ימינה – חבר אחד: אופיר סופר.

איתן גינזבורג: יושב ראש- הוועדה ייקבע בשלב יותר מאוחר.

איתן גינזבורג: אנחנו מבקשים להקים את הוועדה המיוחדת לפיקוח על הקרן לניהול הכנסות המדינה מהיטל רווחי הגז והנפט.

איתן גינזבורג: סמכויות הוועדה: פיקוח ומעקב אחר הפעולות הנדרשות על פי חוק קרן לאזרחי ישראל, התשע"ד-2014, ובכלל זה פיקוח ומעקב אחר התקדמות הקמת הקרן והפעולות שנעשות להקמת מוסדות הקרן ומינוי נושאי משרה בה; פיקוח ומעקב אחר הכנסות המדינה מהיטל רווחי הגז והנפט וצפי ההכנסות בתקופת כהונתה של הכנסת ה-23; פיקוח ומעקב אחר ניהול נכסי הקרן על ידי בנק ישראל.

איתן גינזבורג: בוועדה יכהנו תשעה חברי כנסת, על פי ההרכב הבא: סיעת הליכוד – שלושה חברים: ניר ברקת, אבי דיכטר ומיקי זוהר; יש עתיד – חבר אחד: יואב סגלוביץ'; הרשימה המשותפת – חבר אחד; כחול לבן – חבר אחד; ש"ס – חבר אחד; יהדות התורה – חבר אחד; ימינה – חבר אחד: מתן כהנא.

איתן גינזבורג: מוצע כי יושב-ראש הוועדה יהיה אבי דיכטר.

איתן גינזבורג: אנחנו מבקשים להקים את הוועדה המיוחדת לעניין נגיף הקורונה החדש ולבחינת היערכות המדינה למגיפות ורעידות אדמה.

איתן גינזבורג: הוועדה תעסוק בעניינים הבאים: הפקת לקחים מהמשבר שנגרם בשל התפשטות נגיף הקורונה החדש ובהיערכות המדינה להתמודדות עם התפשטות חוזרת של הנגיף; היערכות המדינה להתפרצות מגיפות; היערכות המדינה לרעידות אדמה.

איתן גינזבורג: הוועדה לא תעסוק בנושאים המצויים באופן מובהק בסמכות של ועדה קבועה אחרת של הכנסת, אלא באישור יושב-ראש אותה ועדה.

איתן גינזבורג: אם תהיה מחלוקת, זה יבוא לוועדת הכנסת להכרעה.

איתן גינזבורג: אנחנו מקווים שהוועדה תדע לפעול בצורה מתואמת עם ועדות אחרות.

איתן גינזבורג: יכהנו בוועדה 11 חברי כנסת, על פי ההרכב הבא: מהליכוד – שלוש חברות: יפעת שאשא ביטון, קטי שטרית וטלי פלוסקוב; יש עתיד – שני חברים: יואל רזבוזוב ומיקי לוי; משותפת – שני חברים; כחול לבן – שני חברים; ש"ס - חבר אחד: משה אבוטבול; יהדות התורה – חבר אחד; ישראל-ביתנו – חבר אחד; העבודה – חבר אחד.

איתן גינזבורג: מוצע כי יושבת-ראש הוועדה תהיה חברת הכנסת יפעת שאשא-ביטון.

איתן גינזבורג: מוצע להקים ועדת מיוחדת לפניות ציבור.

איתן גינזבורג: הוועדה תעסוק בטיפול ומתן מענה שוטף לפניות ציבור שמגיעות לוועדה מאזרחים ומארגונים; קיום קשר שוטף עם משרדי הממשלה ועם נציגי פניות ציבור בגופים שונים, תוך הבטחת זכויותיהם וסמכויותיהם לטיפול בפניות הציבור במוסדותיהם; הסדרת נושא הטיפול בפניות ציבור במוסדות הממשלתיים והציבוריים לשם קביעת נורמות טיפול אחידות ככל האפשר בין כל הגופים שעוסקים בנושא; שמירה והגנה על מקבלי שירותים ציבוריים; יצירת שיתוף פעולה עם משרדי הממשלה וגורמים שונים בניסיון להיטיב את השירות הניתן לאזרח; קיום דיונים בנושאים מגוונים הנוגעים למצוקות הפרט, הצרכנים ומקבלי השירותים הציבוריים.

איתן גינזבורג: הוועדה לא תעסוק בדיוני חקיקה ראשית וחקיקת משנה.

איתן גינזבורג: יהיו בוועדה תשעה חברים: מהליכוד – שלושה חברים: שלמה קרעי, יפעת שאשא-ביטון וקטי שטרית; יש עתיד – חבר אחד: יואל רזבוזוב; המשותפת – חבר אחד; כחול לבן – חבר אחד; ש"ס – חבר אחד.

איתן גינזבורג: יהדות התורה – חבר אחד: יעקב טסלר; ישראל-ביתנו – חבר אחד; מוצע כי יושב-ראש הוועדה יהיה חבר הכנסת יעקב טסלר.

איתן גינזבורג: מוצע להקים ועדה מיוחדת לזכויות הילד.

איתן גינזבורג: סמכויות הוועדה יהיו הגנה על ילדים וקידום מעמד ילדים ובני נוער, במטרה לממש את זכויותיהם ברוח האמנה הבינ"ל לזכויות הילד, לרבות מימוש העקרונות של טובת הילד, אי אפליה, הזכות להתפתחות בתנאים נאותים, וזכות הילדים ובני הנוער להשמיע את דעתם בעניינים הנוגעים להם.

איתן גינזבורג: בוועדה יכהנו תשעה חברים, לפי ההרכב הבא: סיעת הליכוד – שלושה חברים: שלמה קרעי, מיכל שיר, ונציג נוסף; יש עתיד – חבר אחת: קארין אלהרר; המשותפת – חבר אחד; ישראל-ביתנו – חבר אחד; כחול לבן – חבר אחד: רם שפע; ש"ס – חבר אחד; מרצ – חברה אחת: תמר זנדברג.

איתן גינזבורג: מוצע כי יושב-ראש הוועדה יהיה חבר הכנסת רם שפע.

איתן גינזבורג: ועדה רביעית לאופוזיציה תוקם בהמשך.

איתן גינזבורג: כשיגיעו להסכמות, תתכנס ועדת הכנסת ותקים אותה.

עפר שלח: יהיו בה 11 חברים.

מאיר כהן: זאת תהיה ועדה לבטיחות בדרכים ולסמים.

מתן כהנא: מיקי, אתה יכול להסביר למה אתם לא נותנים לנו את הוועדה לביקורת המדינה?

מתן כהנא: במקום לתת לימין את הוועדה לביקורת המדינה, אתם נותנים אותה לשמאל, לעפר שלח, שאני מעריך, מכבד ואוהב.

מתן כהנא: במקום לתת אותה לימין, אתם נותנים אותה לשמאל.

מכלוף מיקי זוהר: ב-24 שעות האחרונות התחיל קמפיין להעברת הוועדה לביקורת המדינה לימינה.

מכלוף מיקי זוהר: אני מקבל מאות הודעות מפעילי ימין, שאני גם יכול להבין.

מכלוף מיקי זוהר: הם טוענים - למה נתנו את הוועדה לביקורת המדינה ליש עתיד, לא לימינה.

מכלוף מיקי זוהר: אופי חלוקת הוועדות בתוך האופוזיציה הייתה לשיקולה של האופוזיציה מאז הקמת הכנסת.

מכלוף מיקי זוהר: אף פעם לא נכנסו לשיקולי האופוזיציה בחלוקת הוועדות.

מאיר כהן: בכל הרשויות המקומיות ועדת הביקורת תמיד נתונה לאופוזיציה.

מתן כהנא: אנחנו אופוזיציה.

מאיר כהן: לסיעה הגדולה באופוזיציה.

מתן כהנא: אין אופוזיציה יותר מאיתנו.

מכלוף מיקי זוהר: רצינו לכבד את הנוהג הזה.

מכלוף מיקי זוהר: מאז הקמת הכנסת היה מקובל שהאופוזיציה מחלקת את הוועדות בתוך עצמה.

מתן כהנא: מה עם הוועדה למינוי שופטים?

מתן כהנא: גם אותה תיתנו לשמאל.

מכלוף מיקי זוהר: יש לנו סיכומים מצוינים לגבי הוועדה למינוי שופטים.

איתן גינזבורג: ההבהרה התקבלה.

איתן גינזבורג: הוויכוח יימשך מחוץ לחדר.

מכלוף מיקי זוהר: אם היינו עושים מהלך דורסני וקובעים לאופוזיציה מי יעמוד בראשות הוועדה לביקורת המדינה, ברור שהעניין הזה היה מגיע לבג"ץ.

מתן כהנא: אנחנו לא פונים לבג"ץ על דברים שקורים בפרלמנט.

מכלוף מיקי זוהר: אני לא יודע אם אתם הייתם פונים, אבל בטוח מישהו היה פונה.

מכלוף מיקי זוהר: בג"ץ גם היה פוסק נגדנו.

מכלוף מיקי זוהר: גם אם היינו רוצים ללכת למהלך הדורסני הזה - נתנו מילה, היה סיכום, לחצנו יד.

מכלוף מיקי זוהר: גם אם לא היינו שלמים עם הסיכום הזה, גם אם הוא לא היה מושלם בעינינו, גם אם היינו מרגישים שזה לא הדבר הכי טוב שיכולנו לעשות – אם נתת מילה בבית הזה, צריך שהמילה הזאת תכובד.

מכלוף מיקי זוהר: אני חושב שלבית הזה חשוב שלפוליטיקאים שנמצאים פה תהיה מילה.

מכלוף מיקי זוהר: אם התחייבת – תעמוד, גם אם אתה צריך לשלם מחיר.

מכלוף מיקי זוהר: על אף הביקורת הלא קטנה שאני סופג ביומיים האחרונים, אני אומר לכולם כך: פעם אחת, זה לא היה אפשרי, ופעם שנייה, ברגע שהתחייבנו צריך לעמוד בסיכומים.

עפר שלח: אני רוצה להודות לחבר הכנסת מיקי זוהר שניהל את כל העניין הזה ביושר.

מאיר כהן: גם כשיש אופוזיציה שהיא לא אופוזיציה על חודו של קול אחד, יש משמעות גדולה מאוד בזה שמגיעים להסכמות.

מאיר כהן: מי שניסה להרעיל את ההסכמות שכבר מתגבשות כשבוע – צר לי על כך, לא כך נוהגים בקואליציה ובאופוזיציה.

אחמד טיבי: זו פעם ראשונה שלאופוזיציה לא נותנים ועדה מחוקקת.

אחמד טיבי: כשכבר נותנים את הוועדה לביקורת המדינה ליש עתיד, אז ימינה עושה קמפיין כדי לקחת את זה מיש עתיד.

אחמד טיבי: אני חושב שיש טעם לפגם בזה שאין לאופוזיציה מספיק ועדות, בעיקר שאין לה ועדה מחוקקת.

איתן גינזבורג: קביעת מספר הסגנים ליושב-ראש הכנסת בתקופת הכהונה של הכנסת ה-23.

איתן גינזבורג: אנחנו מבקשים להגדיל את מספר הסגנים מתשעה לעשרה.

איתן גינזבורג: זאת החלטה שתהיה בתוקף רק לכהונת הכנסת ה-23.

איתן גינזבורג: מי בעד הגדלת הסגנים לעשרה?

איתן גינזבורג: בעד – 13

איתן גינזבורג: נמנעים – אין

איתן גינזבורג: ברוב של 13, בלי נמנעים ובלי מתנגדים, אנחנו קובעים שמספר הסגנים ליושב-ראש יהיה עשרה בכנסת הנוכחית.

איתן גינזבורג: בהתאם לסעיף 2 לתקנון הכנסת, הוועדה המסדרת ממליצה שסגני היושב-ראש יהיו הבאים: חבר הכנסת משה ארבל, חברת הכנסת אורנה ברביבאי, חברת הכנסת קרן ברק, חברת הכנסת שרן השכל, חבר הכנסת מיקי מכלוף זוהר, שיכהן כסגן יושב-ראש הכנסת עד ליום כ"ו בכסלו תשפ"ב, 30 בנובמבר 2021, ואחריו ימונה נציג כחול לבן, חברת הכנסת מיקי חיימוביץ, חבר הכנסת מנסור עבאס, חבר הכנסת חמד עמאר, וחבר כנסת מיהדות התורה.

מתן כהנא: מה עם אופיר סופר?

איתן גינזבורג: כנראה בחצי השני של הקדנציה.

מאיר כהן: זאת החלטה שצריכה להתקבל באופוזיציה.

עפר שלח: לא רק באופוזיציה, זה צריך להיות גם בתיאום עם יושב-ראש הכנסת.

איתן גינזבורג: כרגע אנחנו בוחרים שמונה סגנים ליושב-ראש הכנסת.

איתן גינזבורג: מי בעד הסגנים שהקראתי, ירים את ידו?

איתן גינזבורג: בעד – 14

איתן גינזבורג: נמנעים – אין

איתן גינזבורג: 14 בעד, אין מתנגדים, אין נמנעים.

איתן גינזבורג: נקבעו שמונה סגנים ליושב-ראש הכנסת.

איתן גינזבורג: התייעצות סיעתית של 5 דקות.

איתן גינזבורג: אני מחדש את הישיבה.

איתן גינזבורג: אני מבקש להודיע כי מטעם סיעת העבודה מירב מיכאלי תכהן בוועדות הבאות: הוועדה המיוחדת לעניין נושא הקורונה, ועדת החינוך, והוועדה לקידום מעמד האישה.

איתן גינזבורג: מי בעד הרכב הוועדות הקבועות ויושבי הראש שלהן כפי שהקראתי, ירים את ידו?

איתן גינזבורג: מי נגד, מי נמנע?

איתן גינזבורג: בעד – 12

איתן גינזבורג: נמנעים – אין

איתן גינזבורג: הרכבן של הוועדות אושרו.

איתן גינזבורג: מי בעד הוועדות המיוחדות ויושבי הראש שלהן, ירים את ידו?

איתן גינזבורג: בעד – 13

איתן גינזבורג: נמנעים – אין

איתן גינזבורג: הוועדות אושרו על הרכבן ויושבי הראש שלהן.

מאיר כהן: אני מבקש שתציין את הוועדות שהאופוזיציה עומדת בראשן.

איתן גינזבורג: ביקורת, מעמד האישה, פשיעה בחברה הערבית, ועוד ועדה שתקום.

איתן גינזבורג: אני מבקש מהסיעות שלא העבירו שמות – להעביר שמות להנהלת הוועדה, כדי שנוכל להכריז עליהם במליאה היום.

איתן גינזבורג: תודה רבה, הישיבה הסתיימה.